ΚΕΦΑΛΑΙΟ 6ο

**6.6 Καθήκοντα πληρώματος κατά βαθμό και ειδικότητα**

1) **Ο υποπλοίαρχος**: άμεσος συνεργάτης του Πλοιάρχου για κάθε τι που αφορά στο πλοίο, στους επιβαίνοντες και στο φορτίο (στα επιβατικά: Πλοίαρχος →Ύπαρχος → Υποπλοίαρχος)

1. Νόμιμος αναπληρωτής του Πλοιάρχου
2. Προϊστάμενος των υπηρεσιών προσωπικού καταστρώματος
3. Υπεύθυνος τροφοδοσίας, αποθήκευσης και καταχώρισης σε ειδικό βιβλίο των εισαγόμενων υλικών και κατανάλωσής τους
4. Υπεύθυνος ενδιαιτήσεως, βιβλιοθήκης, ψυχαγωγίας πληρώματος
5. Προϊστάμενος μαγειρείου
6. Υπεύθυνος υγειονομείου και φαρμακείου και παροχής α’ βοηθειών
7. Υπεύθυνος για το σκάφος και τον εξαρτισμό
8. Υπεύθυνος για την κατανομή/ εκτέλεση εργασιών καταστρώματος, τροφοδοσίας, διαμερισμάτων και μαγειρείου
9. Υπεύθυνος σωστικών/ πυροσβεστικών μέσων (καθημερινή επιθεώρηση για θέματα ασφαλείας)
10. Υπεύθυνος φορτοεκφορτώσεων
11. Άσκηση αστυνομίας με τη λήψη προληπτικών/ κατασταλτικών μέτρων και ενημέρωση του Πλοιάρχου
12. Επικεφαλής απάρσεως και αγκυροβολίας στην **πλώρη**.

Σε περίπτωση κινδύνου, αφού πράξει τα δέοντα, εγκαταλείπει το πλοίο τελευταίος πριν από τον Πλοίαρχο.

2) **Ο ανθυποπλοίαρχος**: άμεσος βοηθός του υποπλοιάρχου σε κάθε τι που αφορά στην υπηρεσία του σκάφους, στη ναυσιπλοΐα και στο φορτίο.

1. Υπεύθυνος συντήρησης ναυτιλιακών/ ηλεκτρονικών οργάνων, πηδαλιουχικών μηχανημάτων και χαρτών
2. Επικεφαλής πρόσδεσης, αποκλειστικός έλεγχος και επιμέλεια της πρύμνης
3. Υπεύθυνος για τις κλίμακες και τα φώτα ναυσιπλοΐας
4. Υπεύθυνος για τις σωσίβιες λέμβους, σωστικά και πυροσβεστικά μέσα και την ορθή σήμανση (υπό τις οδηγίες του υποπλοιάρχου)
5. Υπεύθυνος ηχητικών και οπτικών μέσων, άπαρσης και υποστολής σημαίας και σημάτων
6. Συνοδός του πλοηγού κατά την επιβίβαση και αποβίβαση αυτού από το πλοίο
7. Βοηθά τον Πλοίαρχο στη συγκρότηση/ μεταβολή πληρώματος και τις γραφειοκρατικές υποχρεώσεις.

3) **Ο δόκιμος πλοίαρχος**:

1. Ασκείται υπό την επίβλεψη του υποπλοιάρχου και ανθυποπλοιάρχου
2. Μετέχει στις φυλακές ως βοηθός ΑΦ Γέφυρας (απαγορεύεται να του ανατεθούν ευθύνες)
3. Μετέχει στις εργασίες του σκάφους, εκτελεί γραφικές υπηρεσίες και την καταμέτρηση του φορτίου κατ’ εντολή του Πλοιάρχου
4. Γευματίζει με τους αξιωματικούς και μένει σε ιδιαίτερη καμπίνα δοκίμων (εάν υπάρχει)

4) **Ο Α΄ μηχανικός**

1. Προϊστάμενος της υπηρεσίας μηχανής και του προσωπικού της, τελεί υπό τις άμεσες διαταγές του Πλοιάρχου και τον έλεγχο αυτού.
2. Υπεύθυνος για τη συντήρηση/ λειτουργία των κύριων μηχανών και βοηθητικών μηχανημάτων του πλοίου ΕΚΤΟΣ ραδιοτηλεγραφικών.
3. Λαμβάνει τα αναγκαία μέτρα πρόληψης διαρροής/ πυρκαγιάς, καθώς και για την εκτέλεση μηχανικών επισκευών εν πλω ή εν όρμω.
4. Τηρεί, υπό την εποπτεία του Πλοιάρχου, το ημερολόγιο μηχανής.
5. Κατά τον είσπλου/ εκπλου και διέλευση από επικίνδυνα σημεία, υποχρεούται να βρίσκεται στο μηχανοστάσιο.
6. Κατά την παραλαβή της υπηρεσίας μηχανής, επιθεωρεί εγκαταστάσεις, μηχανήματα, καύσιμα και συντάσσει πρωτόκολλο το οποίο υπογράφεται και από τον απερχόμενο Α’ μηχανικό. Η επιθεώρηση επαναλαμβάνεται μετά από 2 μήνες και υποβάλλεται, μέσω του Πλοιάρχου, στον εφοπλιστή.

5) **Ο Β’ μηχανικός**

1. Άμεσος βοηθός του Α’ μηχανικού
2. Μεριμνά για την κατανομή του προσωπικού σε φυλακές/ γενικές υπηρεσίες μηχανής.
3. Φροντίζει για τη συντήρηση/ λειτουργία των κινητήριων μηχανών, λεβήτων, βοηθητικών μηχανημάτων
4. Φροντίζει για τη διαφύλαξη και διάθεση των υλικών της μηχανής
5. Μεριμνά για την τάξη και καθαριότητα στα διαμερίσματα της μηχανής.
6. Κατά τον είσπλου/ έκπλου και αγκυροβολία, εκτελεί αυτοπροσώπως τα παραγγέλματα της γέφυρας για τους χειρισμούς της μηχανής.

6) **Οι Γ’ μηχανικοί**

1. Εκτελούν τις εργασίες που τους αναθέτει ο Β’ μηχανικός, σύμφωνα με τις οδηγίες του και υπό την εποπτεία του Α’ μηχανικού.
2. Επιμελούνται τη συντήρηση των βοηθητικών μηχανημάτων, σωληνώσεων, οργάνων, εργαλείων και αμοιβών
3. Μετέχουν στις εργασίες επισκευής μηχανικής φύσης
4. Φροντίζουν για την παραλαβή των καυσίμων, υπό την επίβλεψη του Β’ μηχανικού.

7) **Ο ηλεκτρολόγος**

1. Υπάγεται στις άμεσες διαταγές του Α’ μηχανικού.
2. Υπεύθυνος συντήρησης/ λειτουργίας όλων των ηλεκτρολογικών ΕΚΤΟΣ ραδιοτηλεγραφικών.
3. Κατά τον είσπλου/ έκπλου βρίσκεται στο μηχανοστάσιο (και όποτε εκτελούνται χειρισμοί στην κύρια μηχανή)
4. Παρακολουθεί τα μέσα φορτοεκφορτώσεων του πλοίου
5. Μετέχει στις επισκευές και τις παρακολουθεί.

8) **Ο δόκιμος μηχανής**

1. Ασκείται υπό την επίβλεψη των αξ/κών μηχανής
2. Μετέχει στις φυλακές μηχανής ως βοηθός ΑΦ μηχανής
3. Μετέχει στις επισκευές και στην παραλαβή καυσίμων υπό τις εντολές του Α’ μηχανικού

9) **Ο αξ/κός ραδιοτηλεπικοινωνιών (ραδιοτηλεγραφητής)**

1. Αξιωματικός γέφυρας με ειδική εκπαίδευση και πιστοποιητικά, προϊστάμενος και υπεύθυνος της υπηρεσίας ραδιοτηλεπικοινωνιών και τελεί υπό τις άμεσες διαταγές του Πλοιάρχου.
2. Συμμορφώνεται απόλυτα με τους ειδικούς κανονισμούς για τα ελληνικά πλοία και τις διεθνείς συμβάσεις ως προς τις επικοινωνίες.
3. Ευθύνεται για το απόρρητο των ανταποκρίσεων και της άμεσης ενημέρωσης του Πλοιάρχου για όλα τα σήματα που λαμβάνει
4. Σε περίπτωση εγκατάλειψης πλοίου: παραμένει και εκπέμπει διαρκώς το σήμα κινδύνου και ό,τι άλλες διαταγές λάβει από τον Πλοίαρχο, οι οποίες πρέπει να του δίνονται γραπτώς.

10) **Ο ναύκληρος**

1. Ο υπόλογος υπαξ/κος για την υπηρεσία καταστρώματος και το κατώτερο προσωπικό της, τελεί υπό τον άμεσο έλεγχο του υποπλοιάρχου.
2. Βοηθά στην αστυνόμευση, πειθάρχηση και κατανομή σε εργασίες του προσωπικού καταστρώματος
3. Βοηθά κατά τη φορτοεκφόρτωση, επιβλέπει τα μηχανήματα αγκυροβολίας, τον εξαρτισμό, τις σωσίβιες λέμβους και τις αποθήκες υλικού συντηρήσεως του σκάφους.

11) **Ο αντλιωρός**

Υπηρετεί μόνον σε δεξαμενόπλοια και είναι υπεύθυνος για τα συστήματα άντλησης, θέρμανσης, εξαερισμού και πίεσης. Χειρίζεται τις αντλίες υγρού φορτίου/ έρματος.

12) **Οι ναύτες, ναυτόπαιδες**

Το κατώτερο πλήρωμα καταστρώματος. Διακρίνονται σε: οπτήρες, πηδαλιούχους και αγγελιαφόρους.

13) **Οι καθαριστές – μαθητευόμενοι μηχανής**

Βοηθούν τους λιπαντές και θερμαστές

14) **Ο μάγειρος**

Υπόλογος για την υπηρεσία μαγειρείου υπό τον έλεγχο του υποπλοιάρχου.

15) **Ο θαλαμηπόλος**

Υπόλογος για την υπηρεσία διαμερισμάτων του πλοίου υπό τον έλεγχο του υποπλοιάρχου. Εκτελεί καθαρισμούς, χρέη τροφοδότη όταν δεν υπάρχει, φυλάσσει τα είδη ιματισμού. Στα επιβατικά υπηρετεί πολυάριθμο προσωπικό για την εξυπηρέτηση των επιβατών (αρχιθαλαμηπόλοι, θαλαμηπόλοι, επίκουροι).